  Майя Бывальцева 27-тӥ шуркынмонэ, Удмурт кыллэн нуналаз, Якшур-Бӧдья ёросысь Мукши шоръёзо школаын удмурт кыллы но лулчеберетлы сӥзем «Питыран» II элькун фестиваль ортчоз. Со сярысь «ВКонтакте» мерлыко вотэсысь «Вордскем кыл» журнал» огинын ивортэмын. Фестивалез радъясьёс чакламъя, ужрадэ Балезино, Дэбес, Дэри, Пичи Пурга, Якшур-Бӧдья, Шаркан ёросъёсысь покчи классъёсын дышетскись 70 пала нылпиос но 30 пала дышетӥсьёс вуозы. Пиналъёс асьсэлэсь быгатонлыкъёссэс возьматозы, удмурт фольклорен, шудонъёсын, кырӟанъёсын тодматскозы. Со сяна, дышетскисьёс Иосиф Ивановлэсь кылбуръёссэ вольыт лыдӟозы. Дышетӥсьёс понна нимысьтыз секция ужалоз. Тодэ вайытом, Удмурт кыллэсь нуналзэ Россиын, Венгриысь но нырысьсэ Словакиын пусъёзы.  Тегъёс: Мерлык Лулчеберет Дышетон Удмуртия фестиваль пиналъёс дышетӥсьёс удмуртлык Якшур-Бӧдья  